Analiza javnih finansija –II kvartal 2015

JAVNE FINANSIJE CRNE GORE

**Strukturu javnih finansija** Crne Gore čini Budžet Crne Gore sa državnim fondovima (Fondom penzijskog i invalidskog osiguranja, Fondom zdravstvenog osiguranja, Fondom za obeštećenje, Zavodom za zapošljavanje i Fondom rada) i budžeti lokalnih samouprava(Prijestonica Cetinje, Glavni grad Podgorica i 21 opština). Centralni budžet Crne Gore činioko 90% javnih finansija u 2015, dok se preostalih 10% odnosi na lokalnu samoupravu.

U 2015.godini bilježi se nastavak konsolidacije javnih finansija uz jačanje poreske discipline, dok je u fokusu fiskalne politike javni dug uz uvažavanje potrebe finansiranja projekata koji osiguravaju ekonomski rast.

**Javni prihodi** za prva dva kvartala 2015. iznosili su 684,5mil.€ ili 18,9%BDP-a(3.625,7mil.€). Plan prihoda je premašen za 13,5 mil. € ili 2,0%. U odnosu na isti period 2014.godine, prihodi su veći za 19,3 mil.€ ili 2,9%. Povećanju prihoda u odnosu na 2014. godinu najviše su doprinijeli: doprinosi 7,0mil.€, primici od otplate kredita i sredstva prenijeta iz prethodne godine 6,1 mil.€, naknade 4,8 mil. €, akcize 4,7 mil.€,lokalni porezi za 4,8 mil. €. Rast prihoda ostvaren je kao rezultat povećanja otplate obaveza iz prethodnog perioda i povećanja akciza na cigarete i povećanja naknade za puteve.Najveća negativna odstupanja zabilježena su kod naplate poreza na dohodak(-6,1 mil. € ili 10,4%) kao posljedica smanjenja kriznog poreza na dohodak sa 15% na 13%.

**Javna potrošnja** za prva dva kvartala 2015.godine iznosila je 899,4mil.€ ili 24,8% BDP-a i povećana je za 189,3mil. € ili 26,7% u odnosu na javnu potrošnju iz istog perioda prethodne godine kao posljedica početka izgradnje autoputa Bar-Boljare. U odnosu na prošlu godinu, rashodi su veći zbog većeg rashoda u dijelu (a) kapitalnog budžeta za 157,0 mil. €,(b) transfera institucijama, pojedincima, nevladinom i javnom sektoru za 15,1 mil.€, i (c) većih rashoda za kamate u iznosu od 6,6 mil.€ zbog prijevremene otplate duga. Stavka transferi pojedincima, institucijama, nevladinom i javnom sektoru uvećana je u odnosu na prethodnu godinu, ali se napominje da je to povećanje rezultat tehničke operacije koja podrazumijeva da se od ove budžetske godine sredstva Univerziteta Crne Gore, u cilju osnaživanja njegove autonomije, u cjelosti transferišu toj instituciji nakon čega se raspolaže tim novcem u skladu sa odobrenim budžetskim pozicijama, umjesto da se, kao do sada, novcu te potrošačke jedinice već pri uplati sredstava označi njihova namjena. Na poziciji subvencija, u odnosu na prethodnu godinu, ostvarena je ušteda od blizu 4 mil. €, a rezultat je visoke baze iz prethodne godine kada su sa te pozicije isplaćivane subvencije Kombinatu aluminijuma.

**Deficit javnog sektora** za prva dva kvartala 2015.godine iznosio je 214,9 mil.€ ili 5,9% BDP-a, i veći je za 170,0mil.€ u odnosu na deficit iz istog perioda prethodne godine.

Za prvih 6 mjeseci centralna vlada i lokalne samouprave su otplatile 157,0 mil. € duga, od čega se 58,9% odnosilo na otplatu inostranih dugovanja. Za finansiranje deficita i otplatu duga nedostajalo je 371,9 mil. € koja su dominantno obezbijeđena martovskom emisijom obveznica u iznosu od 501,1 mil. € i prihoda od prodaje imovine u iznosu od 4,8 mil. €. Depoziti će se povećati za 171,7 mil. €.

BUDŽET CRNE GORE

**Primici Državnog Budžeta**[[1]](#footnote-2)za posmatrani period 2015.godine iznosili su 587,9 mil. € ili 16,2%BDP-a. Izvorni prihodi budžeta viši su u odnosu na ostvarene u istom periodu 2014. za 13,2 mil. € ili 2,3%i1,5% u odnosu na planirane.

Najznačajniji rast u odnosu na uporedni prošlogodišnji period je u dijelu prihoda po osnovu(a) doprinosa koji su veći za 7,0 mil. € zbog ,kao ikod naplate akciza od 4,7mil. €,a kao posljedica povećanja stope akciza na cigarete. Pozitivno odstupanje ostvareno je i kod primitaka od otplate kredita i sredstva prenijeta iz prethodne godine i to za 2,5 mil.€.

S druge strane, u odnosu na isti prošlogodišnji period pad je zabilježen u naplati poreza na dohodak fizičkih lica za 4,2 mil.€zbog smanjenja stope kriznog poreza na zarade sa 15% na 13%i naplati taksi za 2,2 mil.€.

**Ukupni izdaci budžeta** Crne Gore za prva dva kvartala 2015. godinu iznosili su 843,4mil.€ ili 23,3% procijenjenog BDP-a za 2015. godinu (3.625,7 mil.€), od čega je finansirana tekuća budžetska potrošnja u iznosu od 308,1mil. €, transferi za socijalnu zaštitu u iznosu od 243,2 mil. €i kapitalne investicije 185,1mil. €.U odnosu na isti period prethodne godine, rashodi su povećani za 190,3 mil. € ili 29,1%, i to najviše zbog početka izgradnje autoputa koji je uticao na povećanje rashoda kapitalnog budžeta za 161,4 mil.€.

**Deficitcentralnog budžeta** za prvih šest mjeseci tekuće godine iznosi 255,5mil. €ili 7,0% BDP-a,i veći je za 177,1mil. € od deficita ostvarenog u istom periodu 2014. godine.

LOKALNA SAMOUPRAVA

Shodno članu 74 Zakona o finansiranju lokalnih samouprava,opštine izvještaje o planiranim i ostvarenim prihodima, planiranim i izvršenim rashodima i budžetskom zaduženju dostavljaju Ministarstvu finansija kvartalno, u roku od 30 dana od dana isteka kvartala. Obzirom na činjenicu da sve opštine nisu dostavile Izvještaje o ostvarenju budžeta za drugi kvartal 2015.godine, a imajući u vidu obavezu Ministarstva finansija, agregatni lokalni prihodi i potrošnja su procijenjeni.

**Procijenjeni prihodi lokalne samouprave** za prvih šest mjeseci 2015. godine iznosili su 97,9 mil. € ili 2,7%BDP, i veći su za 6,2mil. € u odnosu na plan, kao i 6,9mil. € u odnosu na isti period prethodne godine.U okviru prihoda, pozitivno odstupanje u odnosu na posmatrani period 2014. bilježi naplata lokalnih poreza za 4,8 mil. €, i primici od otplate kredita i sredstva prenijeta iz prethodne godine za 3,1 mil.€.

**Procijenjeni rashodi lokalne samouprave** iznosili su 56,2 mil. € ili 1,5%BDP € što je za 1,7 mil. € niže nego što je to bio slučaju istom period 2014. godine usljed smanjenja kapitalnog budžeta za 4,4 mil.€.

**Suficit lokalne samouprave** procijenjen je na 41,9mil. € ili 1,2%BDP, dok je otplata duga 27,4mil. €.

1. PrimiciBudžetauključujuizvorneprihode (direktneiindirektneporezeineporeskeprihode), pozajmice, donacije I prihodeodprivatizacije I prodajeimovine. [↑](#footnote-ref-2)